Abin da ya sa El-Rufa’i ya rubutawa Buhari wasika ▷ NAIJ.COM
Abin da ya sa El-Rufa’i ya rubutawa Buhari wasika
Gwamnan Kaduna Nasir El-Rufa’i ya rubuta wasika ga shugaba Muhammadu Buhari kwanaki inda ya fada masa cewa akwai gyara a tafiyar. Sai dai yanzu mun gano dalilin da ya Malam Nasir El-Rufa’i ya rubuta wannan takarda
Kwanan nan aka samu labarin cewa Gwamnan Jihar Kaduna Malam Nasir El-Rufa’i ya rubuta wata wasika ga shugaban kasa Muhammadu Buhari inda yake kiran sa da yayi maza yayi wasu gyara a mulkin sa, ciki dai ana bukata ya sallami wasu na kusa da shi irin su Abba Kyari da Babachir Lawal.
Sai dai bincike da wata Jarida tayi an gano cewa ashe shugaba Buhari ne da kan sa ya nemi Malam Nasir El-Rufa’i ya rubuta wannan takarda a sa’ilin da su ka hadu a Garin Daura lokacin bikin Sallah a Satumban bara.
KU KARANTA: Janar Buratai ya gana da shugaban kasa
El-Rufa’i ya ziyarci Buhari da Sallah
Dama can an yi taro da Kungiyar Arewar nan ta ACF inda suka nemi a fadawa Buhari cewa ya tsige Sakataren Gwamnatin sa da kuma Shugaban Ma’aikatan gidan Gwamnati. Haka kuma Gwamna El-Rufa’i ya rubuta cikin takardar ta sa bayan nazari.
Rahotannin sun nuna cewa wasu na kusa da shugaban kasar ne su ka fito da takardar Duniya ta gani domin a dauka cewa Gwamna El-Rufa’i yana yi wa Shugaba Buhari zagon kasa ne. Wasu dai na ganin cewa siyasar tana kadawa ta wajen Gwamnan na Jihar Kaduna kuma suke kokari su taka masa birki.
President Muhammadu Buhari News Hausa News Nasir Ahmad El-Rufai Governror Nasir El-Rufai Barayin Gwamnati
Obasanjo Adebayo Faleti Badoo in Ikorodu Nysc portal History of computer